|  |
| --- |
| **Budapest Főváros VII. kerület Erzsébetváros Önkormányzata**  **Batóné Dr. Mácsai Gyöngyvér Jegyzői Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. június 4 - ei rendkívüli**

**ülésére**

|  |  |
| --- | --- |
| **Tárgy:** | Javaslat eljárást lezáró döntések meghozatalára a „Közterület-felügyeleti szakrendszer bővítése 2024” tárgyában indított közbeszerzési eljárással kapcsolatban |

**Készítette:**

dr. Szász Eleonóra

irodavezető-helyettes

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Név szerinti szavazás szükséges.**

**Tisztelt Bizottság!**

Erzsébetváros Rendészeti Igazgatósága (továbbiakban: Ajánlatkérő) „Közterület-felügyeleti szakrendszer bővítése 2024” tárgyban 2024. április 25. napján a közbeszerzésekről szóló 2015. évi CXLIII. törvény (Kbt.) 98. § (2) bekezdés c) pontjában meghatározott feltételek fennállására tekintettel hirdetmény nélküli közbeszerzési eljárást indított (1. melléklet – ajánlattételi felhívás).

A Közbeszerzési Hatóság 2024. május 10. napján jóváhagyta a hirdetmény nélküli tárgyalásos eljárás jogalapját (2. melléklet – Közbeszerzési Hatóság hirdetmény nélküli eljárás jogalapját jóváhagyó döntése).

Az ajánlattételi felhívásban előírt határidőig (2024.05.13. 10:00) a fenti tárgyú eljárásban az egyetlen ajánlattételre felhívott ajánlattevő, a **SESSIONBASE Szoftverfejlesztő és Tanácsadó Kft.** (1116 Budapest Fehérvári út 126-128.) első, ajánlati kötöttséggel nem terhelt ajánlata beérkezett (3. melléklet – bontási jegyzőkönyv):

|  |  |  |
| --- | --- | --- |
|  | Részszempont | Megajánlás |
| 1. | Nettó ajánlati ár (Ft/hónap): | 2 500 000 Ft |

A Bírálóbizottság a 2024. május 14-én 10:30 órai kezdettel tartott ülésén - a Kbt. 89. § a) pontja alapján - megállapította az első, ajánlati kötöttséggel nem terhelt ajánlat megfelelőségét (4. melléklet – bírálóbizottsági jegyzőkönyv az ajánlati kötöttségel nem terhelt ajánlat megfelőségéről).

Az Ajánlatkérő és az Ajánlattevő a 2024. május 14-én 11.00 órai kezdettel tárgyalást tartott, mely tárgyaláson a résztvevők tisztázták a közbeszerzéssel kapcsolatban felmerült kérdéseket (5. melléklet – bírálóbizottsági jegyzőkönyv első tárgyalásról).

Ezt követően az Ajánlatkérő 2024. május 14-én a tárgyalások lezárásaképpen felkérte az Ajánlattevőt az ajánlati kötöttséggel rendelkező végleges ajánlata benyújtására 2024. május 15. 15:00 órai határidővel (6. melléklet – kiküldött végleges ajánlattételi felhívás).

A végleges ajánlattételi felhívásban előírt határidőig (2024.05.15. 15:00) a fenti tárgyú eljárásban az egyetlen ajánlattételre felhívott ajánlattevő, a **SESSIONBASE Szoftverfejlesztő és Tanácsadó Kft.** (1116 Budapest Fehérvári út 126-128.) végleges, ajánlati kötöttséggel terhelt, alábbi ajánlata beérkezett (7. melléklet – végleges árajánlat bontási jegyzőkönyve):

|  |  |  |
| --- | --- | --- |
|  | Részszempont | Megajánlás |
| 1. | Nettó ajánlati ár (Ft/hónap): | 2 500 000 Ft |

A Kbt. 89. § b) pontja alapján a Bírálóbizottság a végleges ajánlat vonatkozásában megvizsgálta, hogy az megfelel-e a közbeszerzési dokumentumok tárgyalás befejezésekori tartalmának, valamint a jogszabályokban meghatározott feltételeknek, továbbá megvizsgálta a Kbt. 72. §-a szerinti, az aránytalanul alacsony árral és az egyéb aránytalan vállalásokkal kapcsolatos szabályok alkalmazásának szükségességét.

A vizsgálat elvégzése során a Bírálóbizottság megállapította:

Az ajánlattevő esetében nem szükséges semmilyen hiánypótlási felhívás kiadása, illetve semmilyen tisztázó kérdés feltétele, továbbá a végleges ajánlat nem tartalmaz számítási hibát.

A végleges ajánlat nem tartalmaz a Kbt. 72. §-a szerint meghatározott aránytalanul alacsony árat vagy egyéb aránytalan vállalást.

A végleges ajánlat megfelel az ajánlatkérő által meghatározott követelményeknek, ezért nincs olyan körülmény, amely okán a végleges ajánlat érvénytelenségét lehetne megállapítani.

Ezt követően a Kbt. 89. § c) pontja alapján a végleges ajánlatot a Bírálóbizottság az eljárást megindító felhívásban meghatározott értékelési szempont a legalacsonyabb ár szempontja alapján szerint akként értékelte, hogy a jelen eljárásban a legalacsonyabb árat tartalmazó ajánlatot benyújtó ajánlattevő a **SESSIONBASE Szoftverfejlesztő és Tanácsadó Kft.** (1116 Budapest, Fehérvári út 126-128.).

Tekintettel arra, hogy az Ajánlattevő a kizáró okokkal kapcsolatos igazolásait és nyilatkozatait ez eljárás korábbi szakaszában már benyújtotta, ezért a Kbt. 69. § (4)-(6) bekezdése szerinti eljárás lefolytatása nem szükséges.

Az eljárás becsült értékét és a rendelkezésre álló fedezetet figyelembe véve a Bírálóbizottság szerint az eljárás eredményessé nyilvánítható (8. melléklet – Bírálóbizottsági jegyzőkönyv végleges ajánlat bírálatáról és az eljárás végeredményére vonatkozó javaslattételről).

**A Bírálóbizottság javaslatai a Döntéshozónak:**

A Bírálóbizottság javasolja a Döntéshozónak:

– egyrészt a **SESSIONBASE Szoftverfejlesztő és Tanácsadó Kft.** **végleges** **ajánlata érvényességének,** valamint az ajánlattevő szerződés teljesítésére való alkalmasságának megállapítását;

– másrészt az eljárás eredményessé nyilvánítását;

– harmadrészt a legalacsonyabb árat tartalmazó ajánlattevő, a **SESSIONBASE Szoftverfejlesztő és Tanácsadó Kft.** nyertesnek nyilvánítását.

A Bírálóbizottság megjegyezte, hogy a nyertessel való szerződéskötésre a Kbt. 137. § (2) bekezdése szerinti ún. önkéntes előzetes átláthatóságra vonatkozó hirdetmény közzétételét, illetve megjelenését követő 11. naptól kezdődően kerülhet sor.

*Kbt. 137. § (2) Az (1) bekezdéstől eltérően a szerződés nem semmis, ha az ajánlatkérő azért nem folytatott le hirdetmény közzétételével induló közbeszerzési eljárást vagy kötött közbeszerzési eljárás mellőzésével megállapodást [9–14. §, 111. §], mert úgy ítélte meg, hogy a hirdetmény nélkül induló közbeszerzési eljárás alkalmazásával vagy a közbeszerzési eljárás mellőzésével történő szerződéskötésre e törvény szerint lehetősége volt,* ***szerződéskötési szándékáról külön jogszabályban meghatározott minta szerinti hirdetményt tett közzé, valamint a szerződést nem kötötte meg a hirdetmény közzétételét követő naptól számított tizedik napon belül.***

A Pénzügyi és Kerületfejlesztési Bizottság döntési jogkörét Budapest Főváros VII. Kerület Erzsébetváros Önkormányzatának és Polgármesteri Hivatalának VI/17/2023. (XII. 11.) Közbeszerzési Szabályzata (a továbbiakban: Szabályzat) 1. számú melléklete (Felelősségi rend), valamint a Szabályzat V. Fejezet. 5.3 pontja alapozza meg.

A Kbt. 27. § (5) bekezdése értelmében az ajánlatkérő nevében az eljárást lezáró döntést meghozó személy nem lehet a bírálóbizottság tagja. Testületi döntéshozatal esetén a döntéshozó kizárólag tanácskozási joggal rendelkező személyt delegálhat a bírálóbizottságba. Testületi döntéshozatal esetében név szerinti szavazást kell alkalmazni.

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2024. (VI. 04.) határozata a „Közterület-felügyeleti szakrendszer bővítése 2024” tárgyú közbeszerzési eljárás során érkezett ajánlat érvényessége tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy a Bírálóbizottság ajánlat érvényessége, érvénytelensége tárgyában tett javaslatát elfogadja, és a **„**Közterület-felügyeleti szakrendszer bővítése 2024”tárgyú közbeszerzési eljárás során a **SESSIONBASE Szoftverfejlesztő és Tanácsadó Kft.** **(székhelye: 1116 Budapest, Fehérvári út 126-128.) végleges ajánlatát érvényessé nyilvánítja.**

Felelős: Sedlák Tibor igazgató (ERI)

Határidő: azonnal

**II.**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2024. (VI. 04.) határozata a „Közterület-felügyeleti szakrendszer bővítése 2024” tárgyú közbeszerzési eljárás eredményességének megállapítása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy a Bírálóbizottság eljárás eredményessége tárgyában tett javaslatát elfogadja, és a „Közterület-felügyeleti szakrendszer bővítése 2024” tárgyú **közbeszerzési eljárást eredményessé nyilvánítja**.

Felelős: Sedlák Tibor igazgató (ERI)

Határidő: azonnal

**III.**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2024. (VI. 04.) határozata a „Közterület-felügyeleti szakrendszer bővítése 2024” tárgyú közbeszerzési eljárás nyertesének megállapítása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy a Bírálóbizottság eljárás nyertese tárgyában tett javaslatát elfogadja, és a „Közterület-felügyeleti szakrendszer bővítése 2024” tárgyú **közbeszerzési eljárás nyertesévé** a legalacsonyabb árat tartalmazó, **SESSIONBASE Szoftverfejlesztő és Tanácsadó Kft.** **(székhelye: 1116 Budapest, Fehérvári út 126-128.) ajánlattevő nettó 2.500.000,- Ft/hónap összegű ajánlatát nyilvánítja.**

Felelős: Sedlák Tibor igazgató (ERI)

Határidő: azonnal

**IV.**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2024. (VI. 04.) határozata a „Közterület-felügyeleti szakrendszer bővítése 2024” tárgyú közbeszerzésre vonatkozó szerződés végleges szövege tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy a „Közterület-felügyeleti szakrendszer bővítése 2024” tárgyú közbeszerzésre vonatkozó, a jelen határozat mellékletét képező **szerződés végleges szövegét elfogadja.**

Felelős: Sedlák Tibor igazgató (ERI)

Határidő: azonnal

Budapest, 2024. május 22.

Batóné dr. Mácsai Gyöngyvér

Jegyzői Iroda vezetője

**Mellékletek:**

Az előterjesztés mellékletei:

1. melléklet: ajánlattételi felhívás
2. melléklet: Közbeszerzési Hatóság hirdetmény nélküli eljárás jogalapját jóváhagyó döntése
3. melléklet: bontási jegyzőkönyv
4. melléklet: bírálóbizottsági jegyzőkönyv az ajánlati kötöttségel nem terhelt ajánlat megfelőségéről
5. melléklet: bírálóbizottsági jegyzőkönyv első tárgyalásról
6. melléklet: kiküldött végleges ajánlattételi felhívás
7. melléklet: végleges árajánlat bontási jegyzőkönyvve
8. melléklet: Bírálóbizottsági jegyzőkönyv végleges ajánlat bírálatáról és az eljárás végeredményére vonatkozó javaslattételről

A határozati javaslat melléklete:

szerződés