|  |
| --- |
| **Budapest Főváros VII. kerület Erzsébetváros Önkormányzata**  **Gyuris Gabriella irodavezető** |

Iktatószám:

Napirendi pont: ….

**ELŐTERJESZTÉS**

**A** **Pénzügyi és Kerületfejlesztési Bizottság2024. június 4-ei rendes**

**ülésére**

|  |  |
| --- | --- |
| **Tárgy:** | Javaslat a Fővárosi Szociális Közalapítvány tájékoztatása alapján a Menhely Alapítvány által benyújtott és az Erzsébetvárosi Önkormányzat által támogatott FSZA 2023-49 azonosítószámú nyertes pályázat feltételeinek módosítására |

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

A Menhely Alapítvány *(a továbbiakban: Alapítvány)* a Fővárosi Szociális Közalapítvány *(a továbbiakban: FSZKA)* FSZA 2023 pályázatán – az Önkormányzattal kötött együttműködési megállapodás megkötésével – „Lakhatási válsághelyzetek kezelése” témakörben - „Úton” önálló lakhatást segítő program címmel pályázatot nyújtott be. A pályázat megvalósításával az Alapítvány célja, hogy a kerületben élő hajléktalan erzsébetvárosi polgárok és/vagy a kerületben lakhatásukat elveszített erzsébetvárosi polgárok ismét otthonra találjanak. A pályázati cél megvalósításában az Önkormányzat két önkormányzati tulajdonú (33336/0/A/14 helyrajzi számon nyilvántartott, természetben a 1078 Budapest, Marek J. u. 30. fszt. 11. szám alatti 1 szobás  25 m2 alapterületű; 32945/0/A/18 helyrajzi számon nyilvántartott, természetben a 1076 Budapest, Verseny u. 4. I. emelet 18. szám alatti 1 szobás 28 m2 alapterületű) lakás biztosításával, a Menhely Alapítvány pedig az önálló életvitel kialakításában történő segítségnyújtással kívánja támogatni a leendő lakókat. Az elnyert pályázati támogatásból finanszírozásra kerül a lakások felújításának költsége, valamint az önálló lakhatás megszervezéséhez és fenntartásához szükséges egyéb költségek.

A Képviselő-testület 2024. február 21. napján tartott ülésén tárgyalta a pályázat benyújtásával összefüggő kérdéseket és 41/2024. (II.21.) határozatával kijelölte az Önkormányzat tulajdonát képező két lakást a pályázat céljára; hozzájárult az együttműködési megállapodás megkötéséhez és nyertes pályázat esetén az Alapítvány számára 5 év határozott időtartamra történő bérbeadásához; valamint felhatalmazta a Tisztelt Bizottságot a pályázattal kapcsolatos további döntések meghozatalára *(az előterjesztés 1. melléklete).* Az Alapítvány és az Önkormányzat közötti együttműködési megállapodás 2024. február 28. napján megkötésre került *(az előterjesztés 2. melléklete).*

2024. május 16. napján az Alapítvány igazgatója Aknai Zoltán arról tájékoztatta az Önkormányzatot, hogy az FSZKA döntésének értelmében a FSZA 2023-49 pályázati azonosító számon nyilvántartásba vett pályázattal az Alapítvány 37 083 603 Ft összegű vissza nem térítendő támogatásban részesül azzal a feltétellel, ha Erzsébetváros Önkormányzata a pályázat szerinti célra a tényleges használatbavételt (felújítást követő) követő 10 évig bocsátja a pályázó rendelkezésére az ingatlanokat *(az előterjesztés 3. melléklete).* Az Önkormányzat a pályázati felhívásban szereplő feltételeknek megfelelve vállalta, hogy az általa biztosított két önkormányzati tulajdonú lakást az Alapítvány rendelkezésére bocsátja a megvalósítási, illetve a fenntartási időszakra, amely 5 évre szólt (2024. május 1. – 2029. április 30.). A nyertes pályázat feltételének megváltozásával az Alapítvány vállalja, hogy az ingatlanok átadását követő 1 éven belül elvégzi az ingatlanok felújítását (2024. július 1. – 2025. június 30.), az Önkormányzat biztosítja ezt követően a további 10 évre történő bérbeadást. Az Alapítvány vállalta továbbá, hogy az ingatlanokba elsőként beköltöztetett személyek a Polgármesteri Hivatal Humánszolgáltató Irodája javaslata alapján kerüljenek kijelölésre, minimum 1 év időtartamra, a további években pedig az Alapítvány által kijelölt személyek kerülnek beköltöztetésre. Az együttműködési megállapodás a módosítás során kiegészül a határozati javaslat melléklete szerint.

Mindezekre tekintettel javaslom a Menhely Alapítvánnyal kötött együttműködési megállapodás módosítását és a két Önkormányzati tulajdonú lakás 1 éves felújítási időszakot követő további 10 évre történő bérbeadását a pályázati célok megvalósítására.

Fentiekre tekintettel kérem a Tisztelt Bizottságot az előterjesztés megtárgyalására és a határozati javaslat elfogadására.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottságának …/2024. (VI.04.) határozata a Menhely Alapítvánnyal történő együttműködési megállapodás módosításáról**

1. Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy:
2. hozzájárul a Menhely Alapítvány (nyilvántartási szám: 01-01-0000966, székhely: 1082 Budapest, Vajdahunyad utca 3.; adószám: 19013213-1-42, képviseli: Aknai Zoltán igazgató) által a Fővárosi Szociális Közalapítványhoz FSZA 2023-49 azonosítószámon benyújtott pályázatához kijelölt önkormányzati tulajdonú

* 33336/0/A/14 helyrajzi számon nyilvántartott, természetben a 1078 Budapest, Marek J. u. 30. fszt. 11. szám alatti 1 szobás  25 m2 alapterületű és
* 32945/0/A/18 helyrajzi számon nyilvántartott, természetben a 1076 Budapest, Verseny u. 4. 1/18. szám alatti 1 szobás 28 m2 alapterületű lakások

Menhely Alapítvány részére történő bérbeadásához a felújítási időszakot (2024. július 1. – 2025. június 30.) követő 10 év időtartamra 2035. június 30-ig.

1. hozzájárul az Önkormányzat tulajdonában álló lakások és nem lakás céljára szolgáló helyiségek bérbeadásáról szóló 12/2012. (III.26.) önkormányzati rendelet 19/F. §-ában foglaltak alapján a Menhely Alapítvánnyal 2024. február 28. napján megkötött együttműködési megállapodás módosításához a határozat 1. számú melléklete szerint körülírt tartalommal.
2. felhatalmazza a Polgármestert az 2. pont szerinti módosított együttműködési megállapodás aláírására.
3. felhatalmazza az EVIN Erzsébetvárosi Ingatlangazdálkodási Nonprofit Zrt.-t a bérleti szerződések megkötésére az együttműködési megállapodás alapján azzal, hogy az Önkormányzat tulajdonában álló lakások és nem lakás céljára szolgáló helyiségek bérbeadásáról szóló 12/2012. (III.26.) önkormányzati rendelet 19/F. § (2) bekezdésében foglaltak alapján a Menhely Alapítvány elvégzi az 1. pontban meghatározott lakások rendeltetésszerű használatra alkalmas állapotba hozását és vállalja ezen állapot  fenntartását, valamint a lakás használói részére folyamatos szociális segítségnyújtást biztosít a lakáshasználat időtartama alatt.

**Felelős:** 1.,2. és 3. pont tekintetébenNiedermüller Péter polgármester

4. pont tekintetében dr. Halmai Gyula EVIN Zrt. vezérigazgató

**Határidő**: 1. és 2. pont tekintetében 2024. június 4.

3. pont tekintetében 2024. június 20.

4. pont tekintetében a Menhely Alapítvány által bemutatott támogatói okirat kiállítását követő 15 nap.

Budapest, 2024. május 23.

**Gyuris Gabriella**

**irodavezető**

Előterjesztés mellékletei:

1. melléklet: Képviselő-testület 41/2024. (II.21.) határozata

2. melléklet: Menhely Alapítvánnyal kötött együttműködési megállapodás

3. melléklet: Menhely Alapítvány tájékoztatása

Határozati javaslat melléklete:

1. melléklet: Együttműködési megállapodás 1. sz. módosítással egységes szerkezetben