|  |
| --- |
| **Budapest Főváros VII. kerület Erzsébetváros Önkormányzata**  **Sólyom Benedek főépítész** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. június 4 - ei rendkívüli**

**ülésére**

|  |  |
| --- | --- |
| **Tárgy:** | Javaslat módosított közterület alakítási terv elfogadására – Citylight berendezéssel felszerelt utasváró telepítése egy helyszínen |

**Készítette:**

Sólyom Benedek

főépítész

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Sólyom Benedek főépítész** |

**Tisztelt Bizottság!**

Budapest Főváros VII. Kerület Erzsébetváros Önkormányzata Képviselő-testülete a 372/2023. (XII.06.) határozatával (előterjesztés 1. számú melléklete) úgy döntött, hogy Budapest Főváros VII. kerület Erzsébetváros **Önkormányzata** és a **JCDecaux Hungary Zrt.** között az Önkormányzat területén **Citylight eszközzel felszerelt utasvárók** létesítésére és cseréjére vonatkozó együttműködési **megállapodást kötnek**.

A tárgyi ingatlanokat is magába foglaló területre vonatkozóan az Erzsébetváros Városképvédelmi Rendeletéről szóló Budapest Főváros VII. kerület, Erzsébetváros Önkormányzata Képviselő-testületének 25/2017. (X.9.) Önkormányzati rendelet (*a továbbiakban: ETKR*) van érvényben, melynek 22. § (10) bekezdése szerint: *„Közterületet, közhasználat céljára átadott területet (tömbbelsőt) kialakítani, illetőleg felújítani csak az utcabútorok és köztárgyak, zöldfelületek megjelenését tartalmazó közterület alakítási terv (a továbbiakban: KAT) alapján lehet. A KAT-ot az illetékes bizottság hagyja jóvá.”*

Továbbá az ETKR 26. § (6) bekezdése szerint „*Citylight berendezés, digitális kijelző csak utas váróban és közterületi illemhely berendezésein, valamint aluljáróban KAT alapján helyezhető el, legfeljebb 110 x 170 cm mérettel.”*

5 telepítési cím tekintetében a CityLight eszközzel felszerelt utasvárók telepítése ügyében benyújtott Közterület Alakítási Tervet a Pénzügyi és Kerületfejlesztési Bizottság a 2024. április 23-ai ülésén a 315/2024. (IV.23.), a 316/2024. (IV.23.), a 317/2024. (IV.23.), a 318/2024. (IV.23.) (előterjesztés 2. számú melléklete) és a 319/2024. (IV.23.) határozataival elfogadta.

Az utasvárók telepítése megkezdődött, azonban a Budapest VII. kerület, Wesselényi u. 30. szám alatti épület előtti közterületre tervezett utasváró telepítésével kapcsolatosan lakossági észrevétel érkezett Irodánkhoz.

Az észrevételnek megfelelően a telepítési helyszín megvizsgálásra került, és megállapítottuk, hogy településképi szempontból az utasváró telepítési helyszíne módosítható.

A JCDecaux Zrt. Hungary Zrt. *(székhely: 1027 Budapest, Ganz utca 16. IV. em., cégjegyzékszám: 01 10 045326; Kérelmező)* – képviseletében Szabó Krisztina Henrietta – által EPAPIR-20240528-12842 azonosító számú beadványával (előterjesztés 3. számú melléklet) a Wesselényi u. 30. szám előtti helyszín tekintetében az utasváró (ezzel együtt a Citylight berendezés) telepítési helyszínének módosítására módosított Közterület Alakítási Tervet (5. számú melléklet) és kérelmet (előterjesztés 4. számú melléklet) nyújtott be a Főépítészi és Vagyongazdálkodási Irodához.

A kérelemhez csatolt Matzon Gábor *(kamarai tagsági száma: T 08-0380, C-08-00265)* okleveles építészmérnök felelős tervező által készített tartószerkezeti tervdokumentáció-, az Euroelement Szerkezetielem-gyártó, Felületkezelő, Ipari és Szolgáltató Kft. *(székhely: 2092 Budakeszi, Tiefenweg u. 18., cégjegyzékszám:13 09 067684)* által készített – *K-4 típusú utasváró pavilonra vonatkozó* – műbizonylat, a látványterv és helyszínrajz alapján *(határozati javaslat 1-5. számú mellékletei)* az érintett helyszínen a CityLight eszközökkel felszerelt fedett utasváró az országos településrendezési és építési követelményekről szóló 253/1997. (XII. 20.) Korm. rendelet (OTÉK) 39. § (2) bekezdésében foglaltaknak megfelel, és a településképi előírásokkal nem ellentétes úgy, hogy az utasváróban tervezett Citylight berendezés mérete 110 x 170 cm.

*„39. § (2) A járdán építmény, köztárgy, berendezés csak abban az esetben állhat, ha*

*a) az a járda előírt legkisebb hasznos szélességét (gyalogossáv) – más hatósági előírás hiányában 0,75 m többszöröse, de legalább 1,50 m – nem csökkenti,*

*b) a rendeltetésszerű használata a gyalogosok közlekedését nem zavarja, biztonságát nem veszélyezteti,*

*c) a járművezetők kilátását nem gátolja, a közúti forgalmi jelzések felismerését nem akadályozza, a közút forgalmát nem veszélyezteti,*

*d) a közművek elhelyezését, üzemeltetését, karbantartását nem akadályozza.”*

Fentiek figyelembe vételével kérjük a tisztelt Bizottságtól a határozati javaslat elfogadását.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …/2024. (VI.04.) határozata Közterület Alakítási Terv elfogadása - Budapest VII. kerület, Wesselényi u. 30. szám alatti épület előtti közterületen 9 m2 nagyságú utasváró és 3 darab CityLight reklámeszköz közterületre történő kihelyezése - tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy a 318/2024. (IV.23.) határozatával elfogadott Közterület Alakítási Terv módosítását-, és a Budapest VII. kerület, 1074 Budapest, Wesselényi utca 30. szám alatti épület előtti közterületen 9 m2 nagyságú utasváró és 3 darab CityLight reklámeszköz kihelyezésére vonatkozó, Matzon Gábor *(kamarai tagsági száma: T 08-0380, C-08-00265)* okleveles építészmérnök felelős tervező által készített tartószerkezeti tervdokumentáció-, az Euroelement Szerkezetielem-gyártó, Felületkezelő, Ipari és Szolgáltató Kft. *(székhely: 2092 Budakeszi, Tiefenweg u. 18., cégjegyzékszám:13 09 067684)* által készített – *K-4 típusú utasváró pavilonra vonatkozó* – műbizonylat, a látványterv és **módosított helyszínrajz** alapján készített műszaki tervdokumentációt (1. ütem) mint a határozat 1-5. számú mellékletét képező közterület alakítási tervet elfogadja.

**Felelős:** Niedermüller Péter polgármester

**Határidő:** 2024. június 04.

Budapest, 2024. május 28.

Sólyom Benedek

főépítész

Előterjesztés mellékletei:

1. számú melléklet: Képviselő-testület 372/2023. (XII.06.) határozata
2. számú melléklet: Pénzügyi és Kerületfejlesztési Bizottság 318/2024. (IV.23.) határozata
3. számú melléklet: EPAPIR-20240528-12842 kérelem
4. számú melléklet: KAT kérelem

Határozati javaslat mellékletei:

1. számú melléklet: Műbizonylat- K4 típus

2. számú melléklet: Tervdokumentáció – K4 típus

3. számú melléklet: K-4 műszaki rajz

4. számú melléklet: Látványterv

**5. számú melléklet: módosított helyszínrajz**