|  |
| --- |
| **Budapest Főváros VII. kerület Erzsébetváros Önkormányzata**  **Batóné Dr. Mácsai Gyöngyvér Jegyzői Iroda vezetője** |

**Iktatószám:**

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. június 04 - ei rendkívüli**

**ülésére**

|  |  |
| --- | --- |
| **Tárgy:** | Javaslat az Önkormányzat tulajdonában lévő 5 db elektromos gépjárműtöltő berendezés üzemeltetési jogának átadására az EVIN Nonprofit Zrt. részére |

**Készítette:**

dr. Szász Eleonóra

irodavezető-helyettes

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata (a továbbiakban: Önkormányzat) a Jedlik Ányos Terv – Elektromos töltőállomás alprogram helyi önkormányzatok részére” tárgyú, GZR-T-Ö-2016 kódszámú pályázati felhívásra benyújtott, GZR–T-Ö-2016-0067 azonosító számú projekt keretében 5 db elektromos gépjármű töltőállomás létesítésére vissza nem térítendő támogatást nyert el. A támogatási szerződés 2017. június 7. napján megkötésre került (1. melléklet).

A projekt megvalósult, a forgalomtechnikai terveknek megfelelően az alábbi helyszíneken kerültek telepítésre elektromos töltőállomások:

1 db „A” típusú töltő (típusa: Etrel G-6232-2-0-D): Bp. VII. Bajza u. 3. sz. előtti 2 db várakozóhelyen

1 db „A” típusú töltő (típusa: Etrel G-6232-2-0-D): Bp. VII. Sajó u. 1. sz. előtti 2 db várakozóhelyen

1 db „A” típusú töltő (típusa: Etrel G-6232-2-0-D): Bp. VII. Wesselényi u. 7. sz. előtti 2 db várakozóhelyen

1 db „A” típusú töltő (típusa: Etrel G-6232-2-0-D): Bp. VII. Wesselényi u. 56. sz. előtti 2 db várakozóhelyen

1 db „C” típusú töltő (típusa: EFACEC QC45): Bp. VII. Kertész u. 3. sz. előtti 5 db várakozóhelyen.

A támogatott tevékenység összköltsége a támogatási szerződés szerint 28.341.632 Ft.

Az elnyert támogatás összege 13.104.000 Ft.

A támogatási szerződés szerint a projekt záró időpontja 2019. december 15.

A támogatási szerződés 3.3. pontja szerint a fenntartási időszak a beruházás üzembe helyezésével kezdődik és az üzembehelyezést követő 5 évig tart.

A beruházás üzembe helyezésének időpontja: 2019. augusztus 14. (2. melléklet: üzembe helyezési okmányok).

Az Önkormányzat a fenntartási időszak lejártát követően is működtetni kívánja az elektromos töltőállomásokat.

Az Önkormányzat a Képviselő-testület 114/2020. (II.28.) határozata értelmében (előterjesztés 3. melléklete) az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaságot (a továbbiakban: EVIN Nonprofit Zrt., Társaság vagy Közszolgáltató) bízta meg a helyi közutakon, a helyi önkormányzat tulajdonában álló közforgalom elől el nem zárt magánutakon, valamint tereken, parkokban és egyéb közterületeken közúti járművel történő várakozási (parkolási) közszolgáltatási feladatok ellátásával.

A parkolás-üzemeltetési feladatok ellátására Felek között közszolgáltatási szerződés (előterjesztés 4. melléklete) van érvényben.

Tekintettel arra, hogy az elektromos gépjármű töltőállomások várakozóhelyeken vannak kialakítva, célszerű átadni a jelzett gépjármű töltőállomások üzemeltetési jogát a fenntartási időszakot követően az EVIN Nonprofit Zrt. részére.

Az EVIN Nonprofit Zrt. saját forrásból is kíván telepíteni, majd üzemeltetni elektromos gépjárműtöltő állomásokat.

A Képviselő-testület a Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendeletének 5. § (1) bekezdése alapján jogosult dönteni.

*„(1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.”*

*(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről - a továbbiakban együtt: vagyonról - rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24. § (2) bekezdése szerinti ún. nem nevesített tulajdonosi nyilatkozatok megtételét)* *esetében;”*

Kérem a Tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2024. (VI. 04.) határozata a GZR-T-Ö-2016 kódszámú pályázati felhívásra benyújtott, GZR–T-Ö-2016-0067 azonosító számú projekt keretében telepített 5 db elektromos gépjármű töltőállomás üzemeltetési jogának átadása 2024. szeptember 1. napjától az EVIN Nonprofit Zrt. részére**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. a GZR–T-Ö-2016-0067 azonosító számú projekt keretében telepített 5 db elektromos gépjármű töltőállomás üzemeltetési jogát átadja az EVIN Nonprofit Zrt. részére 2024. szeptember 1. napjától:

1 db „A” típusú töltő (típusa: Etrel G-6232-2-0-D): Bp. VII. Bajza u. 3. sz. előtti 2 db várakozóhelyen

1 db „A” típusú töltő (típusa: Etrel G-6232-2-0-D): Bp. VII. Sajó u. 1. sz. előtti 2 db várakozóhelyen

1 db „A” típusú töltő (típusa: Etrel G-6232-2-0-D): Bp. VII. Wesselényi u. 7. sz. előtti 2 db várakozóhelyen

1 db „A” típusú töltő (típusa: Etrel G-6232-2-0-D): Bp. VII. Wesselényi u. 56. sz. előtti 2 db várakozóhelyen

1 db „C” típusú töltő (típusa: EFACEC QC45): Bp. VII. Kertész u. 3. sz. előtti 5 db várakozóhelyen.

1. felkéri a Polgármestert, hogy gondoskodjon a szükséges intézkedések megtételéről.

Felelős: Niedermüller Péter polgármester

Határidő: 1. pont 2024. 06. 04, 2. pont 2024. 08.31.

Budapest, 2024. május 22.

Batóné dr. Mácsai Gyöngyvér

Jegyzői Iroda vezetője

**Mellékletek:**

Az előterjesztés mellékletei:

1. melléklet: A támogatási szerződés és annak 1. és 2. számú módosításai
2. melléklet: Az üzembe helyezési okmányok
3. melléklet: A Képviselő-testület 114/2020. (II.28.) határozata
4. melléklet: Parkolás-üzemeltetési feladatok ellátására kötött közszolgáltatási szerződés