|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. június 4 - ei rendkívüli**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára Budapest Főváros VII. kerület Erzsébetváros Önkormányzata tulajdonában álló nem lakás céljára szolgáló 16 darab helyiség versenyeztetés útján történő bérbeadása tárgyában |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testületének 389/2023. (XII.06.) számú határozata (előterjesztés 1. melléklete) jóváhagyta az EVIN Erzsébetvárosi Ingatlangazdálkodási Nonprofit Zártörűen Működő Részvénytársaság Ingatlangazdálkodási feladatellátás 2024. évre vonatkozó üzleti tervét. Az üzleti terv részét képezte az üres – piaci alapon bérbeadható – helyiségek bérbeadás útján történő hasznosítása.

Társaságunk a helyiségek listáját (előterjesztés 2. melléklet) tartalmazó megjelölt 16 darab rendeltetésszerű használatra alkalmas, üres nem lakás céljára szolgáló helyiségekre vonatkozóan versenyeztetési eljárást kíván lefolytatni, az EVIN Nonprofit Zrt. által elkészített – a határozati javaslat 1. mellékletét képező – pályázati felhívás alapján.

A tulajdoni lapokon (előterjesztés 3. sz. melléklet) szereplő alapterületek nem minden helyiség esetében tartalmazzák a pályázati felhívásban feltüntetett galériák alapterületeit.

A Pénzügyi és Kerületfejlesztési Bizottság döntési hatásköre a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III. 26.) önkormányzati rendelet 5. § (1) bekezdésén és az Önkormányzat tulajdonában álló lakások és nem lakás céljára szolgáló helyiségek bérbeadásáról szóló 12/2012. (III.26.) önkormányzati rendelet 56. § a) pontján, 57. § (1), (2) és (4) bekezdésén, valamint a 61. § (1) bekezdésén alapul.

Az ingatlanok forgalmi értéke nem haladja meg a nettó 50 millió Ft-ot.

***A 11/2012. (III. 26.) önkormányzati rendelet 5. § (1), (2) bekezdése értelmében***

*„5. § (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, vagy a Képviselő-testület más bizottsága vagy a polgármester hatáskörébe.*

*(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről - a továbbiakban együtt: vagyonról - rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24. § (2) bekezdése szerinti ún. nem nevesített tulajdonosi nyilatkozatok megtételét)* *esetében;”*

***A 12/2012. (III. 26.) önkormányzati rendelet 56. § a) pontja értelmében***

*„56. § A helyiségeket a következő jogcímeken lehet bérbe adni:*

*a) Az Önkormányzatot megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló rendeletben meghatározottak szerint, versenyeztetési eljárás alapján.”*

***A 12/2012. (III. 26.) önkormányzati rendelet 57. § (1)-(2) és (4) bekezdése értelmében***

*„57. § (1) A versenyeztetési eljárásra az Önkormányzatot megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló rendeletében foglaltakat kell alkalmazni az e rendeletben foglalt eltérésekkel.*

*(2) Az üres helyiség bérlőjét versenyeztetési eljárás útján kell kiválasztani, kivéve az 57.§ (3) bekezdés szerinti esetekben.*

*…*

*(4) A versenyeztetési kiírásról és annak tartalmáról az Önkormányzatot megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló rendeletben foglaltak szerint a tulajdonosi jogok (a rendelet vonatkozásában bérbeadói jogok) gyakorlója dönt. A versenyeztetési kiírásnak minden esetben tartalmazni kell:*

*a) bérbe adni kívánt helyiség főbb adatait, jellemzőit,*

*b) a bérbeadó által elfogadható legkisebb bérleti díj összegét,*

*c) a bérlő 3 havi bérleti díjnak megfelelő óvadék fizetési kötelezettségét és a bérbeadás egyéb feltételeit.”*

***A 12/2012. (III. 26.) önkormányzati rendelet 61. § (1) bekezdése értelmében***

*„61. § (1) Ha a jelen rendelet eltérően nem rendelkezik, a helyiséget határozatlan időre lehet bérbe adni. Versenyeztetési eljárás eredményeként létrejött helyiségbérleti szerződés esetén a felmondási idő 6 hónap.”*

Kérem a Tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága......./2024. (VI.04.) határozata nem lakás céljára szolgáló 16 darab helyiség kijelölése pályázati úton történő bérbeadása tárgyában**

Budapest Főváros VII. kerület Erzsébetváros Önkormányzatának Képviselő-testületének Pénzügyi és Kerületfejlesztési Bizottsága úgy dönt, hogy

1. a jelen határozat 2. mellékletében megjelölt 16 darab önkormányzati tulajdonban lévő nem lakás céljára szolgáló helyiséget bérbeadásra kijelöli
2. a kijelölt nem lakás céljára szolgáló helyiségek bérbeadását versenyeztetési eljárás lefolytatásával kívánja megvalósítani.
3. az EVIN Nonprofit Zrt. által elkészített, a határozat 1. mellékletét képező pályázati felhívást az abban foglalt feltételekkel és tartalommal jóváhagyja, egyúttal felkéri az EVIN Nonprofit Zrt.-t a pályázati felhívás közzétételére, a versenyeztetési eljárás lebonyolítására, valamint a pályázati eredmények Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága elé történő előterjesztésére.

**Felelős:** Niedermüller Péter polgármester

**Határidő:** 1-2. pont esetében 2024. június 4.,

3. pont esetében 2024. augusztus 31.

Budapest, 2024. május 22.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletek:

1. melléklet: 389/2023. (XII.06.) számú Képviselő-testületi határozat

2. melléklet: Helyiségek listája

3. melléklet: Tulajdoni lapok

Határozati javaslat mellékletek:

1. melléklet: Pályázati felhívás 16 db helyiség

2. melléklet: Helyiségek listája