|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor Főépítészi és Vagyongazdálkodási Iroda vezetője** |

Iktatószám:

Napirendi pont: ………

|  |  |
| --- | --- |
|  | **ELŐTERJESZTÉS**  **A Pénzügyi és Kerületfejlesztési Bizottság 2024. június 04-ei rendkívüli ülésére** |

|  |  |
| --- | --- |
| **Tárgy:** | A Pénzügyi és Kerületfejlesztési Bizottság 103/2024. (II.20.) számú határozatával kiírt 2024. évi nyílászáró felújítási Pályázati Kiírás magánszemélyek részére – a pályázati munkák körének kiterjesztését érintő - módosítása |

**Készítette:**

Törőcsik Attila

irodavezető-helyettes

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyílt ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. Kerület Erzsébetváros Önkormányzata Képviselő-testületének (továbbiakban: Önkormányzat) Pénzügyi és Kerületfejlesztési Bizottsága (a továbbiakban Bizottság) **103/2024. (II.20.)** számú határozatával (1. melléklet) **elfogadta** a **2024. évi Nyílászáró Felújítási Pályázati Kiírást magánszemélyek részére (a továbbiakban: Pályázati kiírás) és mellékleteit** a magánszemélyeknek nyújtható visszatérítendő kamatmentes és vissza nem térítendő **nyílászáró-felújítási** támogatásról **46/2015. (XII. 18.)** önkormányzati rendelet (a továbbiakban: ÖR) alapján.

A Pályázati kiírás hatálya jelenleg csupán az Erzsébetváros közigazgatási területén lévő társasházakban és lakásfenntartó szövetkezeti házakban és többségben lakás rendeltetésű ingatlanokban (a továbbiakban: társasházak) meglévő lakások nyílászáróinak felújítására, illetve cseréjére terjed ki.

Az elmúlt évek tapasztalatai és a kerületi lakosságtól érkezett visszajelzések alapján megállapításra került, hogy a felújításon és nyílászáró cserén túl igény merült fel a több bejárati ajtóval rendelkező lakások esetén az egyik ajtó megszüntetésével parapetfal építését követően ablak beépítésére.

Az Önkormányzat célja, hogy Erzsébetvárosban a kérelemmel érintett lakóingatlanba állandó lakcímmel bejelentett magánszemélyek (*a továbbiakban: Pályázó*) részére az épített környezet funkcióiból, használatából eredő káros környezeti hatásokat csillapítsa, különösen azajártalmat, egyúttal a nyílászárók hőszigetelő képességét növelje, ami által a pályázó energia költséget takaríthat meg, ezért indokolttá vált a rendelet módosítása, mely által további magánszemélyek részére nyílik lehetőség pályázat benyújtására. A hatályos rendelet alapján jelen előterjesztés a pályázati kiírás módosítását tartalmazza.

Fentieknek megfelelően a 2024. évi nyílászáró pályázati kiírás módosul (2. melléklet) az új munkával, amelyet a Határozati javaslatban részletesen feltüntettünk, továbbá a pályázat új Nyílászáró adatlappal (3. melléklet) egészül ki.

Fentiek alapján kérem a Tisztelt Bizottságot a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága .…/2024. (VI.04.) határozata a Pénzügyi és Kerületfejlesztési Bizottság 103/2024. (II.20.) számú határozatával kiírt 2024. évi Nyílászáró Felújítási Pályázati Kiírás magánszemélyek részére módosításáról**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága (a továbbiakban: PKB) úgy dönt, hogy

1. a 103/2024. (II.20.) határozatával elfogadott 2024. évi Nyílászáró Felújítási Pályázati Kiírást magánszemélyek részére (a továbbiakban: Pályázati kiírás) az alábbiak pontokban módosítja:
2. **A Pályázati kiírás III fejezet 7) pontja az alábbiak szerint módosul:**

*„Az egy lakásra jutó támogatás mértéke 1 évben maximum 2.000.000 Ft, azaz kettőmillió forint, de fa nyílászáró esetén; legfeljebb a számlával igazolt bekerülési költség 60%-a, illetve*

*műanyag nyílászáró esetén legfeljebb a számlával igazolt bekerülési költség 40%-a lehet.*

*A támogatás nyílászárónként nem lehet több az I. – V. táblázatokban foglaltaknál:”*

1. **A Pályázati kiírás III fejezete kiegészül az alábbi táblázattal:**
2. táblázat

|  |  |  |  |
| --- | --- | --- | --- |
| **I.** | **Pályázott munka** | **Fa nyílászáró beépítése esetén** adható támogatás nyílászárónként | **Műanyag nyílászáró beépítése esetén** adható támogatás nyílászárónként |
|  | **Belső udvari ajtó megszüntetésével** helyreállított falszerkezetbe az érintett társasház belső udvarára jellemző színű és osztású új hő-, és hangszigetelt nyílászáró beépítése | 280.000,- Ft, azaz kettőszáznyolcvanezer forint | 160.000,- Ft, azaz százhatvanezer forint |

1. **A Pályázati kiírás III fejezet 10) pontja az alábbiak szerint módosul:**

*„A szerkezetileg elkülönülő nyílászárókra (azaz falnyílásonként) külön-külön jár az I., II. illetve a III. és IV. táblázatokban foglalt támogatás. Az egy falnyílásban egymás mellé illetve fölé épített nyílászáróelemek a támogatás szempontjából egy nyílászárónak tekintendők (az erkélyajtó és ablak(ok) egy falnyílásba épített elemeit kivéve) elemeire külön támogatás (pl. az ajtó fölötti felülvilágító ablakra) nem adható.*

*Az I-V. táblázatokban meghatározott méreteket nyílászárók esetén a falköztávolság (falnyílás) lemérésével kell meghatározni, melybe a tokszerkezet is beleszámít.*

*Az egy falnyílásba épített erkélyajtó és ablak(ok) külön-külön szerkezetnek (nyílászárónak) minősülnek, a támogatás méretéke az I-IV. táblázatokban meghatározottak alapján számítandó.*

*A belső udvari ajtó megszüntetésével helyreállított falszerkezetbe tervezett új hő-, és hangszigetelt nyílászáró beépítése során az új parapetfal szintje meg kell egyezzen az érintett társasház belső udvarán meglévő ablakok alatti parapetfalak szintmagasságával.”*

1. **A Pályázati kiírás V fejezet 1) pontja az alábbiak szerint módosul:**

*„A pályázók „Jelentkezési adatlap” (jelen Pályázati felhívás 1. számú melléklete), „Nyílászáró adatlap” (jelen Pályázati felhívás 2. és 6. számú melléklete) kitöltésével, a szükséges mellékletek csatolásával és ezeknek a IV. fejezet 1.) - 3.) pontjaiban jelölt helyen, módon, határidőn belüli beadásával jelezhetik a pályázaton történő részvételi szándékukat.”*

1. **A Pályázati kiírás VI fejezet 2) pontja az alábbiak szerint módosul:**

*A pályázati anyag összeállítási sorrendje a következő:*

1. *jelen kiírás 1., 2. és szükség esetén 6. sz. mellékletei hiánytalanul, pontosan és olvashatóan kitöltve, a pályázók, valamint (az 1-es melléklet tekintetében) a nem pályázó tulajdonos(ok) által aláírva. Amennyiben a nem pályázó tulajdonos(ok) a kiírás 1. sz. mellékletét valamely okból nem tudják aláírni, úgy aláírásuk a jelen kiírás 3. mellékletét képező (vagy azzal azonos tartalmú) hozzájáruló nyilatkozattal is pótolható.*
2. *A pályázott nyílászáró(k) meglévő állapotáról színes fotódokumentáció, amelynek jelölése a pályázott (felújítandó) nyílászárók „Nyílászáró adatlapon” megadott sorszámával kell megegyezzen.*

*A színes fotódokumentáción a nyílászáró teljes szerkezetének láthatónak kell lennie.*

*Közterületről látható nyílászáró(k) esetén közterületről is, belső udvari nyílászáró(k) esetén a folyosón lévő homlokzatról készített fotódokumentáció (amely magába foglalja a pályázattal érintett nyílászáró(ka)t is) csatolandó,*

1. *a pályázó lakcímkártyájának másolata.*
2. **A Pályázati kiírás mellékletei kiegészülnek a 6. számú melléklettel**

* *6. sz. melléklet: Nyílászáró adatlap (a belső udvari ajtó megszüntetésével helyreállított falszerkezetbe az érintett társasház belső udvarára jellemző színű és osztású új hő-, és hangszigetelt nyílászáró beépítése megnevezésű munka esetén; pályázatban benyújtandó)”*

1. felkéri a Polgármestert, hogy gondoskodjon a jelen határozattal módosított *„2024. évi Nyílászáró Felújítási Pályázati Kiírást magánszemélyek részére”* megjelentetéséről, hozzáférhetőségéről, a lakosság tájékoztatásáról, valamint az elbírálásához szükséges feltételekről.

**Felelős:** Bónus Éva bizottsági elnök

**Határidő:** 2024. június 28.

Budapest, 2024. május 23.

dr. Veninger Gyula Nándor

irodavezető

**Előterjesztés mellékletei:**

1. melléklet: 103/2024. (II.20.) PKB határozat
2. melléklet: 2024. évi Nyílászáró Felújítási Pályázat módosított pályázati kiírás
3. melléklet: 2024. évi Nyílászáró Felújítási Pályázat módosított pályázati kiírás 6. számú melléklete